Nina Vibeke Grann (født 1962 i Bærum) er en norsk TV-personlighet som har hatt engasjement i flere norske TV-kanaler. Hun var midt på 1990-tallet kanalsjef for TV6 Norge og informasjonsjef i Sportskanalen. Fra 1996 til 1999 var hun daglig leder i Canal+ Norge og fra 1999 var hun direktør i produksjonsselskapet MTV Spider og styreleder i Stiftelsen Gullruten. Grann var i 2009 og 2010 ansvarlig for frivillighetsstaben som skulle forberede NRKs arrangement av Eurovision Song Contest 2010.